Ουίλιαμ Τρόοστ-Έκονγκ

Ο Ουίλιαμ Πάουλ Τρόοστ-Έκονγκ (William Paul Troost-Ekong) (γενν. 1 Σεπτεμβρίου 1993) είναι Νιγηριανός-Ολλανδός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον ΠΑΟΚ.

Γεννημένος στην Ολλανδία σε μια μικτή ολλανδική και νιγηριανή οικογένεια, είχε δικαίωμα συμμετοχής τόσο για την Εθνική Ολλανδίας όσο και για την Εθνική Νιγηρίας. Έκανε το ντεμπούτο του για τη Νιγηρία το 2015 και έκτοτε έχει κάνει περισσότερες από 60 συμμετοχές.

Σταδιοδρομία σε συλλόγους 
Ο Τρόοστ-Έκονγκ ξεκίνησε να παίζει ποδόσφαιρο στην Αγγλία, στις ακαδημίες νέων της Φούλαμ και στη συνέχεια της Τότεναμ. Ξεκίνησε την επαγγελματική σταδιοδρομία του στην Ολλανδία, στην ΦΚ Χρόνινγκεν, από την οποία δόθηκε με δανεισμό στην ΦΚ Ντόρντρεχτ.

Αφού συνδέθηκε στο εξωτερικό με μεταγραφές στη Σέλτικ μεταξύ άλλων, υπέγραψε στη βελγική ΚΑΑ Γάνδη τον Ιούλιο του 2015 και δόθηκε αμέσως δανεικός στη νορβηγική ΦΚ Χάουγκεσουντ.

Τον Ιούλιο του 2017, ο Τρόοστ-Έκονγκ υπέγραψε στην τουρκική Μπούρσασπορ.

Στις 17 Αυγούστου 2018, ο εντάχθηκε στην ιταλική Ουντινέζε Κάλτσιο. Στην ντεμπούτο του σεζόν στη Σέριε Α, έκανε 35 συμμετοχές στο πρωτάθλημα και δέχθηκε κίτρινη κάρτα τέσσερις φορές, βοηθώντας την Ουντινέζε να τερματίσει στην 12η θέση. Την επόμενη σεζόν, η Ουντινέζε τερμάτισε 13η, αν και με δύο βαθμούς περισσότερους. Παρά τις σχετικά κακές εκστρατείες της ομάδας στο πρωτάθλημα, ο Τρόοστ-Έκονγκ ξεκίνησε (και έπαιξε για ολόκληρα 90 λεπτά) σε αξέχαστες νίκες εναντίον της Μίλαν και της Γιουβέντους στις δύο σεζόν του στην ομάδα.

Στις 29 Σεπτεμβρίου 2020, ο Τρόοστ-Έκονγκ υπέγραψε πενταετές συμβόλαιο με την Γουότφορντ ΦΚ της Φούτμπολ Λιγκ Τσάμπιονσιπ. Σκόραρε το πρώτο του γκολ για τον σύλλογο σε μια νίκη με 3–2 επί της Κόβεντρι Σίτι στις 7 Νοεμβρίου 2020.

Στις 24 Ιανουαρίου 2023, ο Τρόοστ-Έκονγκ εντάχθηκε με δανεισμό στην ΟΣ Σαλερνιτάνα 1919 της Σέριε Α, με δικαίωμα αγοράς στο τέλος της σεζόν.

Στις 4 Ιουλίου 2023, υπέγραψε τριετές συμβόλαιο με τον ΠΑΟΚ.

Εθνική ομάδα 

Ο Τρόοστ-Έκονγκ γεννήθηκε στην Ολλανδία από Ολλανδή μητέρα, την Ελέανορ Τρόοστ και Νιγηριανό πατέρα. Έχει δύο αδέρφια, την Έμιλυ και τον Έβερεστ.

Παρά το γεγονός ότι εκπροσώπησε την Ολλανδία σε επίπεδο νέων Κ19 και Κ20 ετών, ο Τρόοστ-Έκονγκ τελικά επέλεξε να εκπροσωπήσει τη Νιγηρία. Έκανε το ντεμπούτο του για τη Νιγηρία στις 13 Ιουνίου 2015, παίζοντας 90 λεπτά σε έναν προκριματικό αγώνα για το Κύπελλο Εθνών Αφρικής εναντίον του Τσαντ.

Έκανε τρεις συμμετοχές για την εθνική ανδρών το 2016 προτού επιλεγεί στον προσωρινό κατάλογο 35 ατόμων της Εθνικής Νιγηρίας Κ23 για τους Θερινούς Ολυμπιακούς Αγώνες του 2016 στο Ρίο ντε Τζανέιρο. Τον Ιούνιο του 2018 ονομάστηκε στην 23μελή αποστολή της Νιγηρίας για το Παγκόσμιο Κύπελλο του 2018 στη Ρωσία.

Ο Τρόοστ-Έκονγκ  ονομάστηκε στην 23μελή αποστολή της Νιγηρίας για το Κύπελλο Εθνών Αφρικής 2019, όπου σημείωσε το νικητήριο γκολ στο 89ο λεπτό εναντίον της Νότιας Αφρικής, για να στείλει την ομάδα του στους ημιτελικούς στο δρόμο για την κατάκτηση της τρίτης θέσης.

Ήταν αρχηγός της Νιγηρίας στο Κύπελλο Εθνών Αφρικής 2021 και ονομάστηκε στην Κορυφαία Ομάδα της Φάσης Ομίλων, όπου σκόραρε ενάντια στη Γουινέα-Μπισάου. Η Νιγηρία προκρίθηκε στη νοκ άουτ φάση, όπου αποκλείστηκε από την Τυνησία.

Διακρίσεις 
Νιγηρία

 Κύπελλο Εθνών Αφρικής:  μετάλλιο 2019

Νιγηρία Κ23

 Ολυμπιακοί Αγώνες:  μετάλλιο 2016

Παραπομπές

Εξωτερικοί σύνδεσμοι 
 
 Προφίλ στην Ολλανδία στο OnsOranje
 Προφίλ στο Transfermarkt.com

Νιγηριανοί ποδοσφαιριστές
Ολλανδοί ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ολλανδίας Κ19
Ποδοσφαιριστές Εθνικής Ολλανδίας Κ20
Ποδοσφαιριστές ολυμπιακής ομάδας Νιγηρίας
Ποδοσφαιριστές στους Θερινούς Ολυμπιακούς Αγώνες 2016
Νιγηριανοί Ολυμπιονίκες
Ολυμπιονίκες του ποδοσφαίρου
Ποδοσφαιριστές Εθνικής Νιγηρίας
Ποδοσφαιριστές Παγκοσμίου Κυπέλλου 2018
Ποδοσφαιριστές Κυπέλλου Εθνών Αφρικής 2019
Ποδοσφαιριστές Κυπέλλου Εθνών Αφρικής 2021
Ποδοσφαιριστές ΦΚ Χρόνινγκεν
Ποδοσφαιριστές Έρεντιβιζι
Ποδοσφαιριστές ΦΚ Ντόρντρεχτ
Ποδοσφαιριστές Ίιρστε Ντιβίζι
Ποδοσφαιριστές ΦΚ Χάουγκεσουντ
Ποδοσφαιριστές Τίπελιγκαεν
Ξένοι ποδοσφαιριστές στη Νορβηγία
Ολλανδοί ποδοσφαιριστές στο εξωτερικό
Νιγηριανοί ποδοσφαιριστές στο εξωτερικό
Ποδοσφαιριστές ΚΑΑ Γάνδη
Ποδοσφαιριστές Προ Λιγκ Βελγίου
Ξένοι ποδοσφαιριστές στο Βέλγιο
Ποδοσφαιριστές Μπούρσασπορ
Ποδοσφαιριστές Σούπερ Λιγκ Τουρκίας
Ξένοι ποδοσφαιριστές στην Τουρκία
Ποδοσφαιριστές Ουντινέζε Κάλτσιο
Ποδοσφαιριστές Σέριε Α
Ξένοι ποδοσφαιριστές στην Ιταλία
Ποδοσφαιριστές Γουότφορντ ΦΚ
Ποδοσφαιριστές Φούτμπολ Λιγκ (Αγγλία)
Ποδοσφαιριστές Πρέμιερ Λιγκ
Ξένοι ποδοσφαιριστές στην Αγγλία
Ποδοσφαιριστές ΟΣ Σαλερνιτάνα 1919
Ποδοσφαιριστές ΠΑΟΚ
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα